pythainlp/thai_wikipedia_clean_20230101 huggingface dataset:
Bankimchandra Chattopadhyay
Bankimchandra Chatterjee
การประท้วงของเกษตรกรในประเทศอินเดีย พ.ศ. 2563-2564
การประท้วงของชาวนาอินเดีย พ.ศ. 2563 - 2564  เป็นการประท้วงที่ดำเนินอยู่เพื่อต่อต้านรัฐบัญญัติการเกษตรใหม่สามฉบับที่ผ่านร่างโดยรัฐสภาอินเดียในปี 2020 องค์การเกษตรกรมองว่ารัฐบัญญัติเหล่านี้เป็น "กฎหมายต่อต้านเกษตรกร" (anti-farmer laws) ในขณะที่บางส่วนระบุว่าเป็นการทิ้งเกษตรกรให้ "อยู่ภายใต้การควบคุมของนายทุน" (put farmers at mercy of corporates)
ไม่นานหลังรัฐบัญญัติทั้งสามปรากฏ องค์การเกษตรกรเริ่มจัดการประท้วงในระดับท้องถิ่น ส่วนมากในรัฐปัญจาบและหรยาณา หลังการประท้วงดำเนินไปได้สองเดือน เกษตรกรได้รวมกลุ่มกันจัดตั้งการเคลื่อนไหวเรียกร้องในชื่อ 'จาลโลเดลี' (Challo Delhi; ) ที่ซึ่งเกษตรกรหลักหมื่นคนรวมตัวกันเดินขบวนไปยังเดลี เมืองหลวงของอินเดีย ตำรวจและเจ้าหน้าที่ปราบปรามได้ใช้แก๊สน้ำตาและน้ำแรงดันสูงเพื่อป้องกันไม่ให้เกษตรกรเดินขบวนไปถึงเดลีได้ ในวันที่ 30 พฤศจิกายน "อินเดียทูเดย์" ประมาณการณ์ว่ามีเกษตรกรราว 200,000 ถึง 300,000 คนรวมพลกันตามจุดพรมแดนต่าง ๆ ของเดลี
ข้อมูลจาก 1 ธันวาคม 2020 มีองค์การและสหกรณ์เกษตรกรมากกว่า 500 องค์กรที่เข้าร่วมการประท้วงนี้ นอกจากนี้ยังมีองค์การและสหกรณ์ผู้ขับขี่รถซึ่งมีสมาชิกผู้ขับขี่รถบรรทุก, รถขนส่ง, รถโดยสารประจำทาง และรถแท็กซี่รวมกว่า 14 ล้านคนได้ออกมาแสดงจุดยืนร่วมสนับสนุนเกษตรกร และขู่ว่าจะหยุดให้บริการดังกล่าวในบางรัฐหากระฐบาลไม่รับฟังข้อเรียกร้อง ภายหลังรัฐบาลไม่สามารถดำเนินตามข้อเรียกร้องของเกษตรกรได้ในวันที่ 4 ธันวาคม ผู้ชุมนุมประท้วงได้ข่มขู่ว่าจะเริ่มการประท้วงหยุดงานพร้อมกันทั้งประเทศในวันที่ 8 ธันวาคม 2020
น้ำเชื่อมน้ำตาลอินเวิร์ต
น้ำเชื่อมน้ำตาลอินเวิร์ต  บางครั้งเรียก น้ำเชื่อมอินเวิร์ต (invert syrup) หรือ น้ำตาลอินเวิร์ต (invert sugar) เป็นสารผสมมอโนแซ็กคาไรด์สองชนิดคือกลูโคสและฟรักโทส ลักษณะเป็นของเหลวหนืดไม่มีสีถึงสีเหลืองอ่อน มีจุดเดือดสูงกว่า 105 °C มีค่า pH ประมาณ 5–7 ความถ่วงจำเพาะ 1.3–1.4 เตรียมได้จากการให้ความร้อนกับซูโครสและน้ำ เชื่อว่าน้ำตาลอินเวิร์ตมีความหวานกว่าซูโครส และอาหารที่ใช้น้ำตาลนี้ประกอบจะมีความชื้นมากกว่า และเป็นผลึกยากกว่า สาเหตุที่เรียกน้ำตาลอินเวิร์ตมาจากการมีการหมุนระนาบของแสงที่ตรงข้ามกับน้ำตาลปกติ
สามารถเร่งปฏิกิริยานี้ได้ด้วยการผสมน้ำตาลกับกรดซิตริก หรือโพแทสเซียมไบทาร์เทรตด้วยอัตราส่วนประมาณ 1000:1 และเติมน้ำ เมื่อบางส่วนของสารละลายซูโครสแปรเป็นกลูโคสและฟรักโทส จะเกิดการเปลี่ยนแปลงคุณสมบัติทางเคมีที่เรียกว่าการหมุนระนาบของแสง กล่าวคือเมื่อใช้แสงโพลาไรซ์ส่องผ่านสารละลายซูโครสจะเกิดมุมหมุนที่วัดได้ด้วยเครื่องวัดการโพลาไรซ์ หากส่องแสงโพลาไรซ์ผ่านสารละลายซูโครสบริสุทธิ์จะได้มุมหมุน +66.5° (เครื่องหมายบวกแทนการหมุนไปทางขวาหรือตามเข็มนาฬิกา) แต่หากสารละลายซูโครสมีการไฮโดรไลซ์หรือเปลี่ยนเป็นกลูโคสและฟรักโทสมากขึ้นจะมีมุมหมุนลดลง หากมุมที่แสงโพลาไรซ์ผ่านออกมามีค่าติดลบ มุมนั้นจะทวนเข็มนาฬิกาหรือกลับด้าน (invert) กับสารละลายบริสุทธิ์ โดยสารละลายซูโครสที่ถูกไฮโดรไลซ์อย่างสมบูรณ์จะมีมุมหมุน -19.8° (เครื่องหมายลบแทนการหมุนไปทางซ้ายหรือทวนเข็มนาฬิกา) สาเหตุที่น้ำตาลอินเวิร์ตมีมุมหมุนกลับด้านเกี่ยวข้องกับโครงสร้างของซูโครส กลูโคส และฟรักโทสที่ล้วนแล้วแต่เป็นอิแนนทิโอเมอร์ สเตอริโอไอโซเมอร์ชนิดหนึ่งที่มีการจัดเรียงอะตอมในโครงสร้างสามมิติเหมือนกระจกสะท้อนซึ่งกันและกัน ทำให้สะท้อนแสงที่ส่องผ่านได้มุมคนละด้านกัน วิธีการทดสอบนี้ใช้ในการวัดความเข้มข้นในอุตสาหกรรมน้ำตาล และตรวจหาอัตราส่วนอิแนนทิโอเมอร์ของโมเลกุลไครัลในสารละลาย
น้ำตาลอินเวิร์ตที่ผ่านการไฮโดรไลซิสจะมีปริมาณน้ำในสารน้อย จึงมีอายุการเก็บรักษาที่นานขึ้น น้ำตาลอินเวิร์ตที่ถูกไฮโดรไลซ์บางส่วนที่ประกอบด้วยซูโครส 44% และส่วนอินเวิร์ต 56% จะมีอายุการเก็บรักษาที่ประมาณ 18 เดือน ตัวอย่างอาหารที่เป็นน้ำตาลอินเวิร์ต ได้แก่ น้ำผึ้ง ซึ่งมีคุณสมบัติคล้ายน้ำตาลอินเวิร์ตคือ เป็นสารผสมกลูโคส–ฟรักโทส มีปริมาณน้ำในสารน้อย และมีความเป็นกรดอ่อน แยม ซึ่งเป็นการแปรรูปผลไม้โดยใช้ความร้อน ทำให้น้ำบางส่วนระเหยออกไปเหลือแต่น้ำตาลอินเวิร์ต และกรดในผลไม้ช่วยทำให้แยมมีอายุการเก็บรักษาที่ยาวนานขึ้น และโกลเดนไซรัป ซึ่งได้จากการทำให้น้ำตาลอ้อยหรือน้ำตาลชูการ์บีตบริสุทธิ์ด้วยความร้อน หรือเติมกรดเพื่อสลายพันธะของซูโครส
2020 Indian farmers' protest
การประท้วงของชาวนาในประเทศอินเดีย พ.ศ. 2563
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
คะแนนรวมเฉพาะจังหวัดกำแพงเพชร.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดกำแพงเพชร
เขตการเลือกตั้งที่ 1 ประกอบไปด้วยอำเภอเมืองกำแพงเพชร อำเภอพรานกระต่าย อำเภอคลองลาน อำเภอลานกระบือ อำเภอปางศิลาทอง และอำเภอโกสัมพีนคร
เขตการเลือกตั้งที่ 2 ประกอบไปด้วยอำเภอขาณุวรลักษบุรี อำเภอคลองขลุง อำเภอไทรงาม อำเภอบึงสามัคคี และอำเภอทรายทองวัฒนา
ธรรมปาล คุลาตี
ธรรมปาล คุลาตี (, 27 มีนาคม 1923 – 3 ธันวาคม 2020) หรือรู้จักในชื่อ มหาเศ ธรรมปาล คุลาตี เป็นนักธุรกิจชาวอินเดีย ผู้ก่อตั้งและซีอีโอของเอ็มดีเอช (ย่อมาจาก "มหาเศน ดี หัตตี", Mahashian Di Hatti; ) บริษัทผู้ผลิตและจำหน่ายเครื่องเทศสัญชาติอินเดีย ธรรมปาลได้รับการยกย้องให้เป็น 'ราชาแห่งเครื่องเทศ' ในฐานะผู้ริเริ่มการผลิตเครื่องเทศป่นพร้อมใช้ ธรรมปาลได้รับปัทมภูษันในปี 2019
คุลาตีได้ก่อตั้งโรวเรียนขึ้น 20 แห่ง รวมถึงสร้างโรงพยาบาลขนาด 200 เตียงขึ้นในนิวเดลี เขาเสียชีวิตในวันที่ 3 ธันวาคม 2020 ในนิวเดลี ด้วยอาการหัวใจวาย ด้วยวัย 97 ปี
Mahashay Dharampal Gulati
National personification
กลุ่มอาการฮาวานา
กลุ่มอาการฮาวานา  เป็นกลุ่มของอาการทางการแพทย์ที่พบในเจ้าหน้าที่สถานทูตของสหรัฐอเมริกาและแคนาดาในประเทศคิวบา มีรายงานอาการต่าง ๆ ครั้งแรกในเดือนสิงหาคม ค.ศ. 2017 เกี่ยวกับเจ้าหน้าที่การทูตชาวอเมริกันและแคนาดาประจำคิวบารายงานปัญหาสุขภาพหลายประการ บางส่วนดำเนินมาตั้งแต่ปี 2016
รัฐบาลสหรัฐอเมริกาอ้างว่าเป็นเพราะประเทศคิวบาพยายามก่อการโจมตีโดยไม่ระบุเป้าหมายนำไปสู่อาการต่าง ๆ เหล่านี้ รัฐบาลสหรัฐได้ตัดสินใจลดจำนวนเจ้าหน้าที่ประจำสถานทูตในคิวบาลงเพื่อตอบสนองต่อเหตุการณ์นี้ ในปี 2018 ผู้แทนการทูตสหรัฐอเมริกาประจำประเทศจีนเริ่มพบปัญหาทางสุขภาพคล้ายคลึงกับที่มีรายงานในคิวบา รวมถึงเจ้าหน้าที่ซีไอเอที่ปฏิบัติหน้าที่ลับ ๆ ในประเทศอื่น ๆ
ผลการศึกษาในกับผู้ป่วยกรณีที่คิวบาในเวลาต่อมาซึ่งเผยแพร่ในวารสาร "JAMA" ในปี 2018 พบว่าผู้ป่วยมีอาการชัดเจนจากบางรูปแบบของการได้รับบาดเจ็บที่สมอง แต่ไม่สามารถระบุต้นเหตุของการบาดเจ็บดังกล่าวได้ หนึ่งในคณะผู้ศึกษาในชิ้นงานที่ตีพิมพ์ใน "JAMA" เชื่อว่าอาวุธคลื่นไมโครเวฟเป็น "ผู้ต้องสงสัยอันดับแรก" (a main suspect) ต่อกรณีนี้
ในเดือนธันวาคม 2020 ผลการศึกษาโดยคณะผู้เชี่ยวชาญของกลุ่มสถาบันวิทยาศาสตร์ วิศวกรรมศาสตร์ และแพทยศาสตร์แห่งชาติของสหรัฐ ได้เปิดเผยรายงานสรุปว่าการปล่อยคลื่นไมโครเวฟ “ที่มีการกำหนดเป้าหมายเฉพาะ” (specifically, directed pulsed RF energy) เป็นสาเหตุที่เป็นไปได้มากที่สุดในกรณีของทูตในประเทศคิวบาและประเทศจีน
Havana syndrome
เนชั่นแนล (แบรนด์)
เนชั่นแนล  เป็นแบรนด์เครื่องใช้ไฟฟ้าของพานาโซนิค (ชื่อเดิม บริษัท มัตสึชิตะ อิเลคทริค อินดรัสตเรีล จำกัด) เพื่อการจำหน่ายเครื่องใช้ไฟฟ้าในบ้าน เครื่องใช้ส่วนตัวและเครื่องใช้ไฟฟ้าในอุตสาหกรรม รวมทั้งเนชั่นแนล เซมิคอนดักเตอร์ และเนชั่นแนล คาร์เรนเทล ไม่เกี่ยวข้องกับ Panasonic หรือแบรนด์ "National"
Invert sugar
Invert syrup
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรจังหวัดนครศรีธรรมราช พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 10 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดนครศรีธรรมราช
เขตการเลือกตั้งที่ 1 ประกอบด้วยอำเภอเมืองนครศรีธรรมราช (เฉพาะตำบลท่าวัง ตำบลคลัง ตำบลในเมือง ตำบลโพธิ์เสด็จ และตำบลปากพูน)
เขตการเลือกตั้งที่ 2 ประกอบด้วยอำเภอพรหมคีรี, อำเภอท่าศาลา (เฉพาะตำบลดอนตะโก ตำบลท่าศาลา ตำบลโพธิ์ทอง ตำบลโมคลาน และตำบลหัวตะพาน), อำเภอเมืองนครศรีธรรมราช (เฉพาะตำบลท่างิ้ว ตำบลนาทราย และตำบลนาเคียน) และกิ่งอำเภอนบพิตำ
เขตการเลือกตั้งที่ 3 ประกอบด้วยอำเภอพระพรหม, อำเภอเมืองนครศรีธรรมราช (เฉพาะตำบลท่าเรือ ตำบลบางจาก ตำบลท่าไร่ ตำบลท่าซัก ตำบลมะม่วงสองต้น ตำบลไชยมนตรี ตำบลปากนคร และตำบลกำแพงเซา) และอำเภอปากพนัง (เฉพาะตำบลคลองน้อย ตำบลคลองกระบือ และตำบลบ้านใหม่)
เขตการเลือกตั้งที่ 4 ประกอบด้วยอำเภอขนอม อำเภอสิชล และอำเภอท่าศาลา (เฉพาะตำบลกลาย ตำบลตลิ่งชัน ตำบลสระแก้ว ตำบลท่าขึ้น และตำบลไทยบุรี)
เขตการเลือกตั้งที่ 5 ประกอบด้วยอำเภอพิปูน อำเภอลานสกา อำเภอฉวาง (ยกเว้นตำบลฉวาง และตำบลนากะชะ) และกิ่งอำเภอช้างกลาง
เขตการเลือกตั้งที่ 6 ประกอบด้วยอำเภอบางขัน อำเภอทุ่งใหญ่ อำเภอนาบอน อำเภอถ้ำพรรณรา และอำเภอฉวาง (เฉพาะตำบลฉวาง และตำบลนากะซะ)
เขตการเลือกตั้งที่ 7 ประกอบด้วยอำเภอทุ่งสง
เขตการเลือกตั้งที่ 8 ประกอบด้วยอำเภอจุฬาภรณ์ อำเภอร่อนพิบูลย์ และอำเภอเฉลิมพระเกียรติ
เขตการเลือกตั้งที่ 9 ประกอบด้วยอำเภอชะอวด อำเภอเชียรใหญ่ และอำเภอปากพนัง (เฉพาะตำบลชะเมา ตำบลป่าระกำ และตำบลเกาะทวด)
เขตเลือกตั้งที่ 10.
เขตการเลือกตั้งที่ 10 ประกอบด้วยอำเภอหัวไทร และอำเภอปากพนัง (ยกเว้นตำบลชะเมา ตำบลป่าระกำ ตำบลเกาะทวด ตำบลคลองกระบือ และตำบลบ้านใหม่)
แคตตาล็อกอิเกีย
แคตตาล็อกอิเกีย (; สวีดิช: Ikea-katalogen) เป็นแค็ตตาล็อกที่มีการตีพิมพ์รายปักษ์โดยบริษัทเฟอร์นิเจอร์และเครื่องแต่งบ้านสัญชาติสวีเดน อิเกีย แค็ตตาล็อกฉบับแรกตีพิมพ์เป็นภาษาสวีเดนในปี 1951 ถือกันว่าแค็ตตาล็อกของอิเกียนั้นเป็นเครื่องมือทางการตลาดชิ้นสำคัญของบริษัท และข้อมูลจากปี 2004 พบว่าการจัดพิมพ์แค็ตตาล็อกของอิเกียนั้นคิดเป็น 70% ของงบประมาณการตลาดประจำปี ในปีงบประมาณ 2013 ทั่วโลกมีการตีพิมพ์แค็ตตาล็อกของอิเกียกว่า 208 ล้านฉบับ
ในฉบับปี 2013 ได้มีการจัดพิมพ์รวม 62 รูปแบบที่ต่างกันสำหรับใช้ใน 43 ประเทศที่มีกิจการของอิเกีย ฉบับปี 2010 มีการตีพิมพ์เป็นภาษาต่าง ๆ รวม 30 ภาษา
ในเดือนธันวาคม 2020 อิเกียได้ประกาศยกเลิกการตีพิมพ์แค็ตตาล็อกลงหลังการตีพิมพ์รายปียาวนานกว่า 70 ปี
การผลิตและการกระจาย.
แค็ตตาล็อกของอิเกียโดยทั่วไปประกอบด้วยราว 300 หน้าและมีสินค้า 12,000 ชิ้น จัดส่งทั้งทางไปรษณีย์และให้บริการที่สาขาของอิเกีย แต่ละฉบับของแค็ตตาล็อกใช้เวลาในการพัฒนาราว 10 เดือนจากคอนเซปต์สู่ผลงานตีพิมพ์
แค็ตตาล็อกส่วนใหญ่ผลิตโดย IKEA Communications AB ใน Älmhult ประเทศสวีเดน ที่ตั้งของสาขาแรกของอิเกียและที่ตั้งของ IKEA Communications ที่ซึ่งเป็นที่ตั้งของสตูดิโอถ่ายภาพขนาดใหญ่ที่สุดในยุโรปเหนือ ด้วยพื้นที่มากกว่า 8,000 ตารางเมตร ในปี 2012 สตูดิโอประกอบด้วยพนักงานจ้างเต็มเวลา 285 คน ในจำนวนนี้ประกอบด้วยช่างภาพ, ช่างไม้, มัณฑนากร และเจ้าหน้าที่อื่น ๆ ที่ช่วยสร้างสรรค์การถ่ายภาพ แค็ตตาล็อกนั้นพิมพ์บนกระดาษปราศจากคลอรีนที่ 10-15% มาจากขยะหลังใช้งาน
บริษัทเริ่มทดลองใช้การสร้างภาพด้วยคอมพิวเตอร์ในปี 2005 โดยสร้างภาพของเก้าอี้ไม้หนึ่งตัวที่เรนเดอร์ในคอมพิวเตอร์ แทรกไปในฉบับปี 2006 ที่ซึ่งหัวหน้าแผนกภาพของอิเกีย Anneli Sjögren ระบุว่าลูกค้าไม่มีใครสังเกตเห็นหรือรับรู้ว่าเก้าอี้ภาพนั้นเป็นภาพที่สร้างโดยคอมพิวเตอร์ ในปี 2010 ได้มีภาพของห้องที่สร้างด้วยคอมพิวเตอร์ภาพแรกปรากฏในแค็ตตาล็อก ในปี 2013 ภาพในแค็ตตาล็อก, โบรชัวร์ และเว็บไซต์ของอิเกียกว่า 12% เป็นภาพที่สร้างโดยคอมพิวเตอร์ และในปี 2014 ภาพผลิตภัณฑ์ 75% (กล่าวคือภาพสินค้าที่มีพื้นหลังเป็นสีขาว) และภาพที่ไม่ใช่ผลิตภัณฑ์ 35% บนช่องทางสื่อสารทั้งหมดของอิเกียสร้างขึ้นจากคอมพิวเตอร์ทั้งหมด
ระบบความเป็นจริงเสริมได้ถูกนำเข้ามาใช้ในแค็ตตาล็อกของอิเกียฉบับปี 2013 ผ่านการสแกนสัญลักษณ์ที่ปรากฏในเล่มแค็ตตาล็อก
ไทป์เฟซ.
ในปี 2009 อิเกียได้เปลี่ยนไทป์เฟซที่ใช้ในแค็ตตาล็อกจากฟูทูราเป็นเวอร์ดานา เพื่อให้ในงานตีพิมพ์และเว็บไซต์เป็นไทป์เฟซเดียวกัน การเปลี่ยนแปลงครั้งนี้ได้รับความสนใจจากสื่ออย่างมากพอควร
แค็ตตาล็อกอิเกีย
IKEA Catalogue
คิมบาล มัสก์
โทสคา มัสก์
กริมส์ (นักดนตรี)
ภาสานจร
ภาสานจร  เป็นเกาะในเขตตำบลหาติยา อำเภอโนยาขาลี จังหวัดจิตตะกอง ประเทศบังกลาเทศ ตั้งอยู่ในอ่าวเบงกอล ห่างจากเกาะสันทวีปประมาณ 6 กิโลเมตร และห่างจากแผ่นดินใหญ่ประมาณ 60 กิโลเมตร
ภาสานจรก่อตัวขึ้นจากตะกอนทรายแป้งจากเทือกเขาหิมาลัยใน พ.ศ. 2549 มีพื้นที่ประมาณ 40 ตารางกิโลเมตร (15 ตารางไมล์) รัฐบาลบังกลาเทศวางแผนที่จะสร้างอาคารทั้งหมด 1,440 หลังซึ่งรวมถึงศูนย์พักพิงพายุไซโคลน 120 ศูนย์ เพื่อเคลื่อนย้ายผู้ลี้ภัยชาวโรฮีนจา 100,000 คนออกจากค่ายที่เมืองค็อกส์บาซาร์บนแผ่นดินใหญ่ รัฐบาลบังกลาเทศเสนอให้ย้ายผู้ลี้ภัยชาวโรฮีนจามายังเกาะนี้เป็นครั้งแรกในเดือนมิถุนายน พ.ศ. 2558 หน่วยงานด้านผู้ลี้ภัยของสหประชาชาติให้ความเห็นว่าข้อเสนอดังกล่าว "มีความท้าทายด้านการจัดระบบการดำเนินงาน" ถึงกระนั้นรัฐบาลบังกลาเทศก็สั่งการให้ย้ายชาวโรฮีนจามายังเกาะนี้เมื่อวันที่ 26 มกราคม พ.ศ. 2560 ฮิวแมนไรตส์วอตช์กล่าวว่าแผนการนี้เป็น "หายนะทางสิทธิมนุษยชนและมนุษยธรรมที่กำลังก่อตัว"
ในเดือนสิงหาคม พ.ศ. 2562 รัฐบาลบังกลาเทศประกาศขยายโครงการอาศรยัณ (อาศรยัณ-3) เพื่อสร้างบ้าน 100,000 หลังที่ภาสานจร บ้านเหล่านี้จะยกพื้นสูง 4 ฟุตเพื่อปกป้องผู้ลี้ภัยจากคลื่นน้ำขึ้นลง งานโยธาสาธารณะมีค่าใช้จ่ายสูงถึง 309.5 ล้านฏากา ซึ่งเพิ่มขึ้นร้อยละ 34 จากการจัดสรรงบประมาณครั้งแรก โครงการเพิ่มเติมได้แก่ การก่อเขื่อนกันน้ำท่วมสูงตั้งแต่ 2.7 เมตร (9 ฟุต) ถึง 5.8 เมตร (19 ฟุต) และการก่อสร้างหมู่บ้านเป็นกลุ่ม สถานีพักพิง โครงสร้างพื้นฐานร่องน้ำ ถนน และการพัฒนาที่ดินนอกเหนือจากงานที่ค้างอยู่ 26 งานภายใต้โครงการ
ในเดือนมกราคม พ.ศ. 2563 โครงการนี้เดินหน้าต่อไปแม้จะมีเสียงต่อต้านจากบรรดาผู้นำชาวโรฮีนจาและกลุ่มสิทธิมนุษยชน รัฐมนตรีกระทรวงกิจการผู้ลี้ภัยของบังกลาเทศระบุว่าภาสานจร "พร้อมสำหรับการอยู่อาศัย" ต่อมาในวันที่ 4 ธันวาคม ปีเดียวกัน รัฐบาลบังกลาเทศได้เริ่มเคลื่อนย้ายผู้ลี้ภัยชาวโรฮีนจาชุดแรก จำนวน 1,640 คน ออกจากค่ายที่ค็อกส์บาซาร์ เดินทางทางเรือจากท่าจิตตะกองมายังเกาะนี้
Bhasan Char
สันทวีป
สันทวีป  เป็นเกาะนอกชายฝั่งตะวันออกเฉียงใต้ของประเทศบังกลาเทศในเขตอำเภอจิตตะกอง จังหวัดจิตตะกอง ตั้งอยู่ในอ่าวเบงกอลบริเวณปากแม่น้ำเมฆนา และมีช่องแคบสันทวีปคั่นจากชายฝั่งจังหวัดจิตตะกอง เกาะนี้มีความยาว 50 กิโลเมตร (31 ไมล์) และกว้าง 5–15 กิโลเมตร (3.1–9.3 ไมล์)
สันทวีปก่อตัวขึ้นจากตะกอนปากแม่น้ำเมฆนา ทำให้ที่นี่เป็นเกาะที่อุดมสมบูรณ์ซึ่งเป็นสิ่งที่ชาวเกาะใช้ประโยชน์มานานหลายปี พืชผลหลักจากการเพาะปลูกบนเกาะนี้ได้แก่ แตงโม มะม่วง สับปะรด และมะพร้าว
Sandwip
จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดสระแก้ว พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
คะแนนรวมเฉพาะจังหวัดสระแก้ว.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดสระแก้ว
เขตการเลือกตั้งที่ 1 ประกอบด้วยจังหวัดสระแก้วทั้งจังหวัด
พยัญชนะสุริยันและจันทรา
รายชื่อเมืองที่มีนักเดินทางต่างชาติมาเยือนมากที่สุดในโลก
นี่คือ รายชื่อของเมืองที่มีนักเดินทางต่างชาติมาเยือนมากที่สุดในโลก ทั้งทางบกทางทะเลหรือทางอากาศเพื่อการท่องเที่ยวหรือธุรกิจ จากข้อมูลจากมาสเตอร์การ์ด บริษัทให้บริการทางการเงินสัญชาติอเมริกัน และยูโรมอนิเตอร์ ผู้ให้บริการด้านการวิจัยตลาดสัญชาติอังกฤษ ซึ่งข้อกำหนดการคิดคำนวณนักท่องเที่ยวนั้นแตกต่างกัน ดังนั้นการจัดอันดับจึงแตกต่างกัน
มาสเตอร์การ์ดจะนับผู้มาเยือนก็ต่อเมื่อได้ค้างคืนในเมืองนั้นอย่างน้อยหนึ่งครั้ง คอลัมน์รายได้แสดงจำนวนเงินที่ผู้เข้าชมใช้ในแต่ละเมือง สำหรับเมืองที่มีพรมแดนติดกันการข้ามพรมแดนจากประเทศหนึ่งไปยังอีกประเทศจะไม่นับรวมเป็นผู้มาเยือนจากต่างประเทศ ขณะที่ยูโรมอนิเตอร์จะนับคนที่เดินทางเข้าสู่เมืองเป็นเวลาอย่างน้อย 24 ชั่วโมงเป็นระยะเวลาไม่เกิน 12 เดือน โดยการมาถึงแต่ละครั้งจะถูกนับแยกต่างหากและในจำนวนนี้จะรวมถึงผู้ที่เดินทางมากกว่าหนึ่งครั้งต่อปีและผู้ที่มาเยี่ยมชมหลาย ๆ เมืองในระหว่างการเดินทางครั้งเดียว
อันดับปัจจุบัน.
หมายเหตุ : เป็นข้อมูลในปี พ.ศ. 2561 ซึ่งได้รับการประกาศในช่วงปลายปี พ.ศ. 2562 และเป็นการประกาศครั้งล่าสุด
กรุงเทพมหานคร เมืองหลวงของประเทศไทย เป็นเมืองที่มีนักเดินทางต่างชาติมาเยือนมากที่สุดในโลกจากรายงานของมาสเตอร์การ์ด ซึ่งเป็นปีที่สี่ติดต่อกันและเป็นครั้งที่ 6 ในรอบ 7 ปีหลัง โดยคนกลุ่มหลักที่มาเยือนกรุงเทพมหานครคือ ชาวจีนแผ่นดินใหญ่ ด้วยอัตรา 37.3 % ตามด้วยชาวญี่ปุ่น ที่อัตรา 7.9% และชาวเกาหลีใต้ ที่อัตรา 4.4% จากจำนวนทั้งหมด แต่จากรายงานของยูโรมอนิเตอร์ ได้จัดอันดับของกรุงเทพมหานครไว้ที่ลำดับที่สองเป็นปีที่สามติดต่อกัน ขณะที่ฮ่องกง เขตบริหารพิเศษของประเทศจีน ได้รับการจัดอันดับให้เป็นเมืองที่มีนักเดินทางต่างชาติมาเยือนมากที่สุดในโลกจากรายงานของยูโรมอนิเตอร์เป็นปีที่ 10 ติดต่อกัน และมากขึ้นจากปีก่อนถึง 5.0% แต่รายงานของมาสเตอร์การ์ดได้จัดอันดับของฮ่องกงไว้ที่ลำดับที่ 20 ของโลก ซึ่งมีจำนวนน้อยกว่าในรายงานของยูโรมอนิเตอร์มากถึง 21,032,700 คน
ขณะที่ปารีส เมืองหลวงของประเทศฝรั่งเศส ซึ่งเป็นประเทศที่มีนักเดินทางต่างชาติมาเยือนมากที่สุดในโลก ได้รับการจัดอันดับไว้ที่ลำดับที่ 3 จากรายงานของมาสเตอร์การ์ด หรือคิดเป็นร้อยละ 21.36 จากจำนวนนักเดินทางที่มาเยือนประเทศ และลำดับที่ 6 จากรายงานของยูโรมอนิเตอร์ หรือคิดเป็นร้อยละ 19.6 จากจำนวนนักเดินทางที่มาเยือนประเทศ โดยสถานที่ท่องเที่ยวที่ได้รับความนิยมสูงสุด 9 อันดับแรกของประเทศได้ตั้งอยู่ในปารีสทั้งหมด ขณะที่ดูไบ เมืองใหญ่ที่สุดของสหรัฐอาหรับเอมิเรตส์ ได้เป็นเมืองที่สร้างรายได้จากการท่องเที่ยวมากที่สุดในโลกจากรายงานของมาสเตอร์การ์ด อยู่ที่ 98,800 ล้านบาท โดยนักเดินทาง 1 คนใช้เงินโดยเฉลี่ย 553 ดอลลาร์สหรัฐ หรือ 17,203.83 บาทต่อวัน โดยมีระยะเวลาในการเยี่ยมชมโดยเฉลี่ย 3.5 วัน
เม็ชทิลท์แห่งฮ็อลชไตน์
เม็ชทิลท์แห่งฮ็อลชไตน์ หรือ มาทิลดา ในภาษาอังกฤษ (ค.ศ. 1220 หรือ 1225 - ค.ศ. 1288 ในคีล) ทรงเป็นสมเด็จพระราชินีแห่งเดนมาร์กจากการอภิเษกสมรสกับพระเจ้าอเบลแห่งเดนมาร์ก และต่อมาทรงอภิเษกสมรสกับบีร์เยอ ยาร์ล ผู้สำเร็จราชการแห่งสวีเดน
เม็ชทิลท์ หรือ มาทิลดาเป็นธิดาในอาด็อล์ฟที่ 4 เคานต์แห่งฮ็อลชไตน์กับไฮล์วิชแห่งลิพเพอ ในวันที่ 25 เมษายน ค.ศ. 1237 เม็ชทิลท์อภิเษกสมรสกับเจ้าชายอเบลแห่งเดนมาร์กในดัชชีชเลสวิช พิธีเสกสมรสถูกจัดขึ้นเพื่อกระชับความสัมพันธ์ระหว่างฮ็อลชไตน์กับจัตแลนด์ใต้ ใน ค.ศ. 1239 เจ้าชายอเบลได้เป็นผู้ปกครองให้แก่น้องชายสองคนของเม็ชทิลท์
เมื่อดยุกอเบลได้เป็นพระมหากษัตริย์ใน ค.ศ. 1250 เม็ชทิลท์ได้รับการสถาปนาให้เป็นสมเด็จพระราชินีและประกอบพิธีราชาภิเษกที่รอสคิลด์ในวันที่ 1 พฤศจิกายน เมื่อกษัตริย์อเบลสวรรคตใน ค.ศ. 1252 ราชบัลลังก์เดนมาร์กถูกส่งผ่านไปยังพระอนุชาของพระสวามี แทนที่จะเป็นพระราชโอรสของพระนาง คือ เจ้าชายวัลเดมาร์ซึ่งทรงถูกคุมขังอยู่ที่โคโลญในขณะนั้น และสมเด็จพระราชินีเม็ชทิลท์ เมื่อทรงเป็นพระพันปีหลวงได้ถูกบีบบังคับให้ออกจากเดนมาร์กและเข้าไปพำนักในสำนักชี
สมเด็จพระพันปีหลวงเม็ชทิลท์ทรงพยายามให้เจ้าชายวัลเดมาร์ พระโอรสของพระนางถูกปล่อยตัวจากที่คุมขังของอาร์กบิชอปแห่งโคโลญ และทรงต่อสู้เพื่อให้พระราชโอรสของพระนางได้รับสิทธิสืบมรดกในดัชชีชเลสวิช ใน ค.ศ. 1253 พระนางทรงสามารถปกป้องสิทธิในมรดกของดัชชีจัตแลนด์ใต้ให้อยู่ในการปกครองของเจ้าชายวัลเดมาร์ พระราชโอรสได้
ใน ค.ศ. 1260 วัลเดมาร์ที่ 3 ดยุกแห่งชเลสวิก พระราชโอรสของพระนางสิ้นพระชนม์ พระนางจึงทรงปกป้องการสืบตำแหน่งให้มาสู่พระโอรสองค์รองคือ เจ้าชายอีริค ในปีเดียวกันสมเด็จพระพันปีหลวงทรงมอบพื้นที่ไอเดอและอ่าวชเลในจัตแลนด์ใต้ให้แก่น้องชายของพระนาง
พระนางทรงทำข้อตกลงกับจาค็อบ เออลันด์เซน อาร์กบิชอปแห่งลุนด์ และจากนั้นทรงสละสมณเพศเพื่อเสกสมรสกับผู้สำเร็จราชการสวีเดน คือ บีร์เยอ ยาร์ล ใน ค.ศ. 1261 บีร์เยอเคยเป็นศัตรูของกษัตริย์อเบล และไม่นานก่อนกษัตริย์สวรรคต บีร์เยอสร้างความพยาบาทอันยาวนานทางการทหารต่อต้านพระองค์ และทุกอย่างยุติลงเมื่อกษัตริย์สวรรคต หลังจากบีร์เยอถึงแก่อสัญกรรมใน ค.ศ. 1266 สมเด็จพระพันปีหลวงเม็ชทิลท์ทรงย้ายไปประทับที่คีล แต่เมื่อสิ้นพระชนม์หลุมพระศพของพระนางอยู่เคียงข้างบีร์เยอในวาร์นเฮม สวีเดน
ใน ค.ศ. 1288 ไม่นานก่อนที่พระนางจะสิ้นพระชนม์ พระนางทรงยกไอเดอร์และชเลให้พระอนุชา สมเด็จพระราชินีเม็ชทิลท์นั้นไม่ทรงเป็นที่นิยมในหมู่ประชาชนชาวเดนมาร์ก พระนางถูกเรียกว่าเป็น "บุตรีแห่งปีศาจ" และทรงถูกกล่าวหาว่าอยู่เบื้องหลังการสั่งเผาทำลายพระราชหัตถเลขาของสมเด็จพระสันตะปาปาและจักรพรรดิโรมันอันศักดิ์สิทธิ์ที่มีมาถึงพระเจ้าวัลเดมาร์ที่ 2 แห่งเดนมาร์ก
สมเด็จพระราชินีเม็ชทิลท์มีพระราชโอรสธิดากับพระสวามีองค์แรก ดังนี้
โปเก็น ทัวร์นาเม็นท์
โรบิน เดนโฮล์ม
โรบิน เอ็ม เดนโฮล์ม  (เกิด 27 พฤษภาคม พ.ศ. 2506) เป็นผู้บริหารธุรกิจชาวออสเตรเลีย เธอเป็นตัวแทน Elon Musk ในตำแหน่งประธานของบริษัท Tesla, Inc. ในเดือนพฤศจิกายน พ.ศ. 2561
เดนโฮล์มเกิดเมื่อวันที่ 27 พฤษภาคม พ.ศ. 2506 ที่เมืองมิลเพอร์รา รัฐนิวเซาท์เวลส์ เธอได้รับการเลี้ยงดูที่นั่นซึ่งพ่อแม่ของเธอเป็นเจ้าของสถานีบริการ เดนโฮล์มทำงานที่สถานีบริการของพ่อแม่ เธอดูแลบัญชีการเงิน, ซ่อมรถ, สูบน้ำมันและเริ่มสนใจรถยนต์
เดนโฮล์มสำเร็จการศึกษาระดับปริญญาตรีสาขาเศรษฐศาสตร์จากมหาวิทยาลัยซิดนีย์ และปริญญาโทด้านการพาณิชย์จากมหาวิทยาลัยนิวเซาท์เวลส์ในปี พ.ศ. 2542 เธอเป็นสมาชิกของ Institute of Chartered Accountants ในออสเตรเลียและนิวซีแลนด์
Robyn Denholm
โปเกมอนเวิลด์แชมเปียนชิปส์
โปเกมอนเวิลด์แชมเปียนชิปส์  เป็นงานอีสปอร์ตจากการเชิญเท่านั้นซึ่งจัดโดยเดอะโปเกมอนคอมพานี โดยจัดขึ้นเป็นประจำทุกปีในเดือนสิงหาคมและมีเกมจากซีรีส์"โปเกมอน" เช่น วิดีโอเกม"โปเกมอน", "โปเกมอน เทรดดิงการ์ดเกม", "โปเก็น ทัวร์นาเมนต์" และ"โปเกมอน โก" ผู้เล่นจะได้รับคำเชิญเข้าร่วมการแข่งชิงแชมป์โลกตามผลงานของพวกเขาในรอบคัดเลือก และทัวร์นาเมนต์อื่น ๆ ที่จัดขึ้นตลอดทั้งฤดูกาล และชิงเงินทุนการศึกษา, รางวัล และตำแหน่งแชมป์โลก ยกเว้นในทวีปเอเชียที่คำเชิญเข้าร่วมการแข่งชิงแชมป์โลกได้รับการจัดการโดยหมายกำหนดการจากแผนกเพลย์! โปเกมอน
การแข่งโปเกมอนเวิลด์แชมเปียนชิปส์เริ่มขึ้นเป็นครั้งแรกด้วย"โปเกมอน เทรดดิงการ์ดเกม" (TCG) ใน ค.ศ. 2004 ส่วน ค.ศ. 2009 เพลย์! โปเกมอน ได้เริ่มจัดการแข่งสำหรับซีรีส์วิดีโอเกม"โปเกมอน"ควบคู่ไปกับโปเกมอน เทรดดิงการ์ดเกม ซึ่งเรียกรวมกันว่าวิดีโอเกมแชมเปียนชิปส์ (VGC) เช่นเดียวกับการแข่งเทรดดิงการ์ดเกมแชมเชียนชิปส์ โดยผู้เล่นจะแข่งกับผู้เล่นคนอื่น ๆ ตามช่วงอายุของตนเอง (เช่น จูเนียร์, ซีเนียร์ และมาสเตอร์) ในพรีเมียร์ทัวร์นาเมนต์ที่แตกต่างกัน และฤดูกาลจะปิดท้ายด้วยผู้เล่นที่ดีที่สุดที่ได้รับคำเชิญให้เข้าร่วมการแข่งโปเกมอนเวิลด์แชมเปียนชิปส์ในเดือนสิงหาคม ซึ่งการแข่งในวิดีโอเกมแชมเปียนชิปส์มีการเล่นเกมที่แตกต่างกันในแต่ละปี
ใน ค.ศ. 2016 เพลย์! โปเกมอน ได้ประกาศว่า"โปเก็น ทัวร์นาเมนต์" จะมีซีรีส์การแข่งขันชิงแชมป์เป็นของตัวเอง และจะเล่นในโปเกมอนเวิลด์แชมเปียนชิปส์
ใน ค.ศ. 2019 มีการประกาศว่าโปเกมอนเวิลด์แชมเปียนชิปส์ปี ค.ศ. 2020 จะจัดขึ้นที่ลอนดอน สหราชอาณาจักร ซึ่งเป็นครั้งแรกที่การแข่งขันชิงแชมป์โลกจะจัดขึ้นในสถานที่นอกทวีปอเมริกาเหนือ ที่น่าจะเกิดจาก"โปเกมอน ซอร์ดและชีลด์" ซึ่งเกิดขึ้นในภูมิภาคที่ได้รับแรงบันดาลใจจากสหราชอาณาจักร ที่รู้จักกันในฐานะกาลาร์ และเป็นฉากของเกมที่จะเล่นโดยแผนกวิดีโอเกมของการแข่งขันชิงแชมป์โลก
วันที่ 31 มีนาคม ค.ศ. 2020 เพลย์! โปเกมอน ได้ยกเลิกการแข่งโปเกมอนเวิลด์แชมเปียนชิปส์ 2020 และระงับฤดูกาล 2020 เนื่องจากความกังวลด้านสุขภาพจากการระบาดทั่วของโควิด-19 สิ่งนี้เกิดขึ้นหลังจากการประกาศก่อนหน้านี้คือในเดือนมีนาคมมีการยกเลิกการแข่งขันชิงแชมป์นานาชาติยุโรป ค.ศ. 2020 และเป็นส่วนหนึ่งของฤดูกาลระหว่างเดือนมีนาคมถึงมิถุนายน ค.ศ. 2020 ครั้นเมื่อวันที่ 9 กุมภาพันธ์ ค.ศ. 2021 มีการประกาศว่าโปเกมอนเวิลด์แชมเปียนชิปส์ ค.ศ. 2021 จะเลื่อนออกไปเป็น ค.ศ. 2022 ด้วยเหตุผลเดียวกัน
ในช่วงต้นเดือนมกราคม ค.ศ. 2022 มีการยืนยันแล้วว่า"โปเกมอนยูไนต์"จะเล่นที่เวิลด์แชมเปียนชิปส์ ซึ่งทำให้เป็นเกมโมบาใหม่ล่าสุดที่มีการแข่งอีสปอตส์อย่างเป็นทางการ ต่อจาก"ลีกออฟเลเจ็นดส์"
ส่วนในเดือนพฤษภาคม ค.ศ. 2022 หลังจากผ่านไปหกฤดูกาล เพลย์! โปเกมอน ได้ประกาศสิ้นสุด"โปเก็น ทัวร์นาเมนต์" แชมเปียนชิปซีรีส์ หลังฤดูกาล 2022
ใน ค.ศ. 2022 มีการประกาศว่าการแข่งชิงแชมป์โลก ค.ศ. 2023 นี้จะจัดขึ้นที่โยโกฮามะ ประเทศญี่ปุ่น (ซึ่งเป็นพื้นฐานของนครเวอร์มิลเลียนในคันโต) เมื่องาน ค.ศ. 2023 เกิดขึ้น จะเป็นครั้งแรกที่เวิลด์แชมเปียนชิปส์ไปเยือนประเทศต้นทางของแฟรนไชส์ดังกล่าว ตลอดจนเป็นเวิลด์แชมเปียนชิปส์ครั้งแรกที่จะเกิดขึ้นในทวีปเอเชีย
Pokémon World Championships
โปเกมอนชิงแชมป์โลก
ฟุตบอลโลก 2022 รอบคัดเลือก โซนยุโรป
ด้านล่างนี้คือตารางการแข่งขันของรอบคัดเลือก โซนยุโรป สำหรับฟุตบอลโลก 2022.
แซช เคิร์กฮอร์น
แซช เคิร์กฮอร์น  (เกิดปี 1984/1985) เป็นผู้บริหารการเงินที่ทำงานในอุตสาหกรรมการผลิตยานยนต์ ตั้งแต่ปี พ.ศ. 2562 เขาดำรงตำแหน่งประธานเจ้าหน้าที่ฝ่ายการเงินของ Tesla, Inc.
ตั้งแต่ปี พ.ศ. 2545 ถึง 2549 เคิร์กฮอร์นศึกษาทั้งเศรษฐศาสตร์ที่ The Wharton School และวิศวกรรมเครื่องกลและกลศาสตร์ประยุกต์ที่มหาวิทยาลัยเพนซิลเวเนียซึ่งเป็นส่วนหนึ่งของโครงการ Jerome Fisher ในการจัดการและเทคโนโลยี ในปี พ.ศ. 2556 เขาได้รับปริญญาโทบริหารธุรกิจจาก Harvard Business School
Zach Kirkhorn
ดรูว์ แบกลิโน
แอนดรูว์ เดวิด "ดรูว์" แบกลิโน  เป็นผู้บริหารอุตสาหกรรมการผลิตที่ทำงานในด้านพลังงานใหม่ ณ เดือนตุลาคม พ.ศ. 2562 แบกลิโนดำรงตำแหน่งรองผู้อำนวยการฝ่ายวิศวกรรมระบบส่งกำลังและพลังงานของ Tesla, Inc.
ขณะที่ศึกษาอยู่ที่มหาวิทยาลัยสแตนฟอร์ดในช่วงต้นทศวรรษ 2000 แบกลิโนได้ทำการวิจัยเกี่ยวกับไฮโดรเจนเป็นเชื้อเพลิงขนส่งในนิวซีแลนด์ เมื่อจบที่สแตนฟอร์ด แบกลิโนได้รับปริญญาตรีสาขาวิศวกรรมไฟฟ้า และได้เป็นผู้ช่วยวิจัยที่ Resources for the Future
Drew Baglino
ฟรองซ์ ฟอน โฮลซ์เฮาเซน
ฟรองซ์ ฟอน โฮลซ์เฮาเซน  (เกิด 10 พฤษภาคม พ.ศ. 2511 ใน Simsbury, Connecticut) เป็นนักออกแบบยานยนต์ชาวอเมริกัน เขารับผิดชอบด้านการออกแบบที่ Tesla, Inc. ; จนถึงปี พ.ศ. 2551 เขาได้รับตำแหน่งออกแบบรถยนต์ที่ Mazda North American Operations เขาออกแบบ Tesla Model S, Model 3, Model X และ Model Y และรุ่นที่ยังไม่เปิดตัว Cybertruck, Semi และ Tesla Roadster รุ่นที่ 2
Franz von Holzhausen
การปลูกถ่ายเซลล์ต้นกำเนิด
เจอโรม กิลเลน
เจอโรม เอ็ม กิลเลน  เป็นผู้บริหารการขนส่งที่ทำงานในการผลิตยานยนต์ เขาจบปริญญาเอกด้านวิศวกรรมศาสตร์จากมหาวิทยาลัยมิชิแกนและเคยทำงานให้กับ Freightliner Trucks, Daimler AG
และ Tesla, Inc. กิลเลนเคยศึกษาที่ ENSTA Paris ในฝรั่งเศส เมื่อเดือนกันยายน พ.ศ. 2561 กิลเลนดำรงตำแหน่งประธานฝ่ายยานยนต์ของเทสลา โดยเคยเป็นผู้นำทั้งโครงการผลิต Tesla Model S และ Tesla Semi
Jerome Guillen
ฮิโรมิจิ มิซูโนะ